Stipendije Ministarstva vanjskih poslova Italije, za akademsku 2014/2015. godinu.

Obavještavamo zainteresovane kandidate da Ministarstvo vanjskih poslova Vlade Republike Italije dodjeljuje crnogorskim studentima odredjen broj stipendija (24 mjeseca) čija je svrha da se podrži širenje poznavanja italijanskog jezika i kulture, da se ojačaju lingvističke i kulturne veze sa prijateljskim zemljama i da se doprinese usavršavanju i istraživačkim aktivnostima na italijanskim naučnim i edukativnim državnim institucijama.

Stipendije će se dodjeljivati za period od 3, 6, ili 9 mjeseci za sljedeće nivoe:

* dodiplomske studije (1° ciclo), ili specijalističke studije (laurea specialistica/magistrale, 2° ciclo),
* studije u oblasti umjetnosti/muzike (akademije, konzervatorijumi, gluma, restauracija)
* master I i II nivoa (u ovom slučaju nije predvidjeno oslobadjanje od plaćanja školarine)
* istraživački doktorati
* specijalizacije (osim u oblasti medicine)
* obrazovni i istraživački projekti u saradnji sa CNR (Centro Nazionale delle Ricerche), Istituto Superiore di Sanità, ili druge državne univerzitetske, muzejske i arhivske institucije
* napredni kursevi italijanskog jezika
* kursevi italijanskog jezika i kulture za docente italijanskog jezika

**Kandidati moraju ispunjavati sljedeće uslove**:

* posjedovanje odgovarajuće diplome za upis na odabrani kurs
* poznavanje italijanskog jezika (uz prilaganje odgovarajuće potvrde)
* da imaju između 18 i 35 godina.

Ograničenje se ne odnosi na docente italijanskog jezika koji se aktivno bave podučavanjem, za koje je starosna granica 45 godina.

Zainteresovani kandidati treba da se prijave ***on line*** tako što će popuniti odgovarajući aplikacioni formular koji se nalazi na internet adresi Ministarstva vanjskih poslova Italije <http://borseonline.esteri.it/borseonline/it/index.asp>

Neophodno je da se kandidat prvo registruje kao korisnik.

**Rok za podnošenje prijava je 28. maj 2014. (do 12 sati).**

Kompletan tekst Konkursa, sa uslovima na engleskom i italijanskom jeziku može se naći na internet stranici Ambasade Italije u Podgorici:

<http://www.ambpodgorica.esteri.it/Ambasciata_Podgorica>

Ambasada Italije u Podgorici obavještava zainteresovane kandidate da je Ministarstvo vanjskih poslova Italije sklopilo konvencije za akademsku 2014/2015. godinu sa sljedećim univerzitetima:

* Politecnico di Milano
* Politecnico di Torino
* Università Ca'’Foscari di Venezia
* Università „Luigi Bocconi“
* Università degli Studi di Milano
* Università degli Studi di Roma Tor Vergata
* Università per Stranieri di Perugia
* Università per Stranieri di Siena
* Università per Stranieri „Dante Alighieri“ di Reggio Calabria

U toku je sklapanje konvencija sa: Università La Sapienza di Roma, Università Roma Tre i Università di Bologna. Na osnovu navedenih konvencija, stipendisti upisani na navedene univerzitete dobijaće stipendiju četvoromjesečno, direktno od univerziteta, putem pojednostavljene procedure.

**Za više informacija i pojašnjenja zainteresovani se mogu obratiti na kontakt email adresu u Ambasadi Republike Italije u Podgorici:** **ana.cakalovic@esteri.it**